הולנד (אזור גאוגרפי)

הולנד (בהולנדית: Holland) הוא אזור גאוגרפי בחוף המערבי של מדינת הולנד אשר היה בעבר אחד ממחוזות הולנד. בין המאה ה-10 למאה ה-16 האזור נכלל בשטחי האימפריה הרומית הקדושה כמדינה שנשלטה על ידי הרוזנים של הולנד. במהלך המאה ה-17 המדינה הפכה למעצמה ימית וכלכלית ששלטה ביתר המחוזות של הרפובליקה ההולנדית העצמאית החדשה.

האזור בו נמצאה בעבר רוזנות הולנד חופף כיום לאזור בו נמצאים שני המחוזות ההולנדים מחוז צפון הולנד ומחוז דרום הולנד, בהם נמצאים גם שלוש הערים הגדולות ביותר במדינה – עיר הבירה אמסטרדם, העיר רוטרדם שמכילה את הנמל הגדול ביותר באירופה, והעיר האג המהווה את המרכז השלטוני של המדינה.

על אף שבשפה העברית ובשפות אחרות השם "הולנד" הוא השם בו משתמשים כדי להתייחס למדינה כולה, ועל אף שישנם אפילו הולנדים רבים שנוהגים לעשות זאת בעצמם,Netherlands vs. Holland , Netherlands Board of Tourism & Conventions עבור הולנדים רבים (במיוחד אלו שאינם גרים באזור הגאוגרפי של הולנד או שלא גרים בחלק המערבי של המדינה) חשוב במיוחד שלא לקרוא לכל המדינה בשם "הולנד". בינואר 2020 הולנד ביטלה באופן רשמי את תמיכתה בשימוש במילה הולנד עבור המדינה כולה, ובאותה ההזדמנות יצרה עיצוב מחדש של לוגו עם הכיתוב "הולנד" ל-"NL".

נכון לנובמבר 2019 חיו באזור זה 6,583,534 תושבים.

 מפות 

 קישורים חיצוניים 

הערות שוליים

קטגוריה:הולנד: אזורים